b'\n_START_ARTICLE_\nKerryjski modri terier\n_START_SECTION_\nDomovina\n_START_PARAGRAPH_\nKerryjski modri terier ali po irsko Irish Blue terrier, na kratko pa kar Kerry, je Irska nacionalna pasma, na katero so Irci zelo ponosni. Pasma izvira iz grofije Kerry (okoli leta 1700)_NEWLINE_O tem, kako je nastal Kerry, obstaja veliko legend; ena od njih pravi, da je med invazijo \xc5\xa1panske vojske, z eno od ladij, pri\xc5\xa1el na Irsko majhen modrosiv pes z mehko skodrano dlako, ki je imel kasneje potomce s tamkaj\xc5\xa1njimi terierji.\n_START_SECTION_\nZna\xc4\x8daj\n_START_PARAGRAPH_\nKerry je zelo zvedav, odlo\xc4\x8den, prijazen, temperamenten, neustra\xc5\xa1en in vesel pes, ki je vedno pripravljen na akcijo. Je odli\xc4\x8den \xc4\x8duvaj, ki malo laja. Rad je ob svoji dru\xc5\xbeini, zato je priporo\xc4\x8deno bivanje v stanovanju. Zelo radi imajo otroke in njihove igre, \xc4\x8de so otroci prijazni in ne\xc5\xbeni z njim, zato je potrebno igro med majhnim otrokom in psom nadzorovati.\n_START_SECTION_\nNega\n_START_PARAGRAPH_\nKerryji so zelo radi \xc4\x8disti in urejeni. Njihova gosta, svilnato mehka modro-siva dlaka, ne izpada in ob redni negi nima vonja. \xc4\x8ce \xc5\xbeelimo, da je Kerry urejen, ga je potrebno vsaj enkrat na teden po\xc4\x8desati, nekajkrat na mesec okopatiin 1-2 krat mese\xc4\x8dno ostri\xc4\x8di.\n_START_SECTION_\n\xc5\xa0olanje\n_START_PARAGRAPH_\nKer so Kerryji zelo pametni in radovedni, jih je mogo\xc4\x8de nau\xc4\x8diti skoraj vse. Zelo so primerni za razne pasje \xc5\xa1porte; agility, flyball.\n_START_SECTION_\nLastnik\n_START_PARAGRAPH_\nTa pes ni za za\xc4\x8detnike, saj potrebuje dosledno vzgojo, ki bo hkrati mirna, ne\xc5\xbena in odlo\xc4\x8dna. Ob neprimerni vzgoji lahko pes postane agresiven.'